มีอาการปวดหัวติดต่อกัน 4-5 วัน ตัวอุ่นๆไม่มีอาการไอไม่มีน้ำมูก กินยาพาราแล้วแต่ก็ไม่หาย
สวัสดีค่ะ อาการปวดศีรษะติดต่อกันหลายวัน รู้สึกเหมือนจะมีไข้นั้น อาจจะมีสาเหตุมาจาก การติดเชื้อใดๆในร่างกายทำให้มีไข้ ปวดเมื่อยตามตัว ปวดศีรษะ ถ้าไม่มีอาการที่จำเพาะเจาะจงอาจจะนึกถึงกลุ่มการติดเชื้อไวรัสที่ไม่จำเพาะเจาะจง ไข้เลือดออกเป็นต้น หรือถ้าปวดศีรษะ คอแข็ง อาจเป็นปวดจากเยื่อหุ้มสมองอักเสบได้หรือถ้าไม่มีไข้ ปวดศีรษะอย่างเดียว อาจจะนึกถึงจากปวดศีรษะจากการใช้งานระหว่างวันทำให้กล้ามเนื้อตึงตัวมาก ปวดศีรษะจากไมเกรนพบได้บ่อยในเพศหญิงมักปวดมากข้างเดียว ปวดมาก เป็นเรื้อรังและเป็นๆหายๆได้แนะนำการรับประทานยาแก้ปวดกลุ่มพาราเซตามอลก่อนได้ทุก 4-6 ชั่วโมง พักผ่อนให้เพียงพอวันละ 8 ชั่วโมงเป็นอย่างน้อย หลีกเลี่ยงปัจจัยกระตุ้นที่ทำให้เกิดอาการ ถ้ายังปวดมากขึ้นเรื่อยๆ กินยาไม่ทุเลา ควรไปพบแพทย์เพื่อตรวจเพิ่มเติม